Ehdotus Neuvoston asetus Kiinan kansantasavallasta peräisin olevan fluorisälvän tuontiin sovellettavien polkumyyntitoimenpiteiden välivaiheen osittaisen tarkastelun päättämisestä . /* KOM/2003/0662 lopull. */





Ehdotus NEUVOSTON ASETUS Kiinan kansantasavallasta peräisin olevan fluorisälvän tuontiin sovellettavien polkumyyntitoimenpiteiden välivaiheen osittaisen tarkastelun päättämisestä . (komission esittämä) PERUSTELUT Kesäkuun 13. päivänä 2002 pantiin vireille ainoastaan toimenpiteiden muotoa koskeva osittainen välivaiheen tarkastelu, joka koski Kiinan kansantasavallasta peräisin olevan fluorisälvän tuonnissa yhteisöön neuvoston asetuksella (EY) N:o 2011/2000 käyttöön otettuja polkumyyntitoimenpiteitä. Liitteenä oleva ehdotus neuvoston asetukseksi perustuu tutkimuksen päätelmiin, joiden mukaan neuvoston asetuksella (EY) N:o 2011/2000 käyttöön otettua toimenpiteiden muotoa ei ole syytä muuttaa. Tämän vuoksi ehdotetaan, että neuvosto hyväksyisi liitteenä olevan ehdotuksen neuvoston asetukseksi, joka olisi julkaistava Euroopan unionin virallisessa lehdessä mahdollisimman pian. EhdotusNEUVOSTON ASETUS Kiinan kansantasavallasta peräisin olevan fluorisälvän tuontiin sovellettavien polkumyyntitoimenpiteiden välivaiheen osittaisen tarkastelun päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], jäljempänä 'perusasetus', ja erityisesti sen 11 artiklan 3 kohdan, [1] EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: A. ENETTELY 1. Voimassa olevat toimenpiteet (1) Neuvosto otti syyskuussa 2000 asetuksella (EY) N:o 2011/2000 [2] käyttöön lopulliset polkumyyntitullit Kiinan kansantasavallasta peräisin olevan fluorisälvän tuonnissa. Tullia sovelletaan vähimmäistuontihintana. [2] EYVL 241, 26.9.2000, s. 5. 2. Vireillepano (2) Komissio ilmoitti 13 päivänä kesäkuuta 2002 Euroopan yhteisöjen virallisessa lehdessä [3] julkaistulla ilmoituksella, jäljempänä 'tarkastelun vireillepanoa koskeva ilmoitus', panevansa perusasetuksen 11 artiklan 3 kohdan nojalla vireille Kiinan kansantasavallasta peräisin olevan fluorisälvän tuontiin sovellettavien polkumyyntitoimenpiteiden osittaisen välivaiheen tarkastelun. [3] EYVL C 140, 13.6.2002, s. 16. (3) Tarkastelu pantiin vireille komission aloitteesta sovellettavan toimenpiteen muodon, joka on tällä hetkellä vähimmäistuontihinta, asianmukaisuuden tutkimiseksi, koska siinä ei tehdä eroa etuyhteydessä oleville osapuolille ja muille osapuolille suuntautuvan myynnin välillä eikä yhteisöön suuntautuvan ensimmäisen ja sitä seuraavien myyntitapahtumien välillä, ja on ilmeistä, että tämä saattaa aiheuttaa soveltamisongelmia. Näin ollen vaikuttaa siltä, ettei voimassa oleva toimenpide ollut riittävä vastapaino vahinkoa aiheuttavalle polkumyynnille. 3. Tutkimus (4) Komissio antoi menettelyn aloittamisen virallisesti tiedoksi tuojille, käyttäjille, joita asian tiedettiin koskevan, ja niiden järjestöille, sekä asianomaisen viejämaan edustajille ja yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi tarkastelun vireillepanoa koskevassa ilmoituksessa asetetussa määräajassa. (5) Eräs yhteisön tuottajien järjestö, Kiinan kansantasavallan kauppakamari, kahdeksan käyttäjää, yksi yhteisössä toimiva tuoja ja yksi Amerikan yhdysvalloissa toimiva kaupan alan toimija esittivät näkökantansa kirjallisesti. Kaikille osapuolille, jotka olivat sitä määräajan kuluessa pyytäneet ja osoittaneet, että niiden kuulemiseen oli olemassa erityisiä syitä, annettiin mahdollisuus tulla kuulluiksi. (6) Komissio hankki ja tarkasti kaikki voimassa olevien toimenpiteiden asianmukaisuuden määrittämistä varten tarpeellisina pitämänsä tiedot. B. UTKIMUKSEN PÄÄTELMÄT JA VÄLIVAIHEEN OSITTAISEN TARKASTELUN PÄÄTTÄMINEN (7) Välivaiheen tarkastelu pantiin vireille, koska tullin kiertämisen riski oli tarpeen välttää. Tällainen tullin kiertäminen voi tapahtua erilaisissa olosuhteissa. Toimenpiteiden kohteena olevat viejät voivat yhteisöön suuntautuvassa viennissään laskuttaa vähimmäistuontihintaa korkeamman hinnan ja hyvittää sen tulli-ilmoituksen tekemisen jälkeen tuojien kanssa tehtävällä sopimuksella. Tämä voi tehdä vähimmäistuontihinnasta tehottoman, koska se saattaa merkitä sitä, että asianomaista tuotetta tuodaan yhteisöön edelleen vähimmäistuontihintaa alempaan hintaan. Tämä saattaa johtaa sellaiseen myöhempään jälleenmyyntihintaan yhteisössä, joka estää toimenpiteen aiotun vaikutuksen saavuttamisen eli polkumyynnin vahingollisen vaikutuksen poistamisen. Hintakeinottelun vaara on suuri silloin, kun tullit kannetaan vähimmäistuontihintoina, ja tämä kävi myös ilmi Euroopan tilintarkastustuomioistuimen vuoden 2000 vuosikertomuksessa [4] esitetyistä päätelmistä. Aluksi ongelma pyrittiin ratkaisemaan korvaamalla vähimmäistuontihinta arvotullilla. [4] EYVL C 359, 15.12.2001, s. 1, 1.31 ja 1.35 kappale. (8) Vaikka arvotullin katsotaan yleensä soveltuvan paremmin hintakeinottelun välttämiseen, hintakeinottelun vaaran todettiin olevan tässä erityistapauksessa erittäin pienen tai jopa olemattoman, koska tuontihinnat ovat olleet yhtämittaisesti vähimmäistuontihintoja korkeammat jo pidemmän aikaa. Tämän vuoksi viejillä ei ole mitään syytä turvautua johdanto-osan (7) kappaleessa tarkoitettuun hintakeinotteluun. Tämä kävi ilmi myös kaikkien näkökantansa antaneiden asianomaisten osapuolten, yhteisön tuotannonala mukaan lukien, esittämissä huomautuksissa, joissa kaikissa todettiin, että toimenpiteen muotoa ei ole syytä muuttaa. (9) Tämän vuoksi päätellään, että kyseessä olevan tapauksen erityisen luonteen vuoksi ei tällä hetkellä ole mitään syytä muuttaa Kiinan kansantasavallasta peräisin olevaa fluorisälpää koskevan toimenpiteen muotoa ja että käynnissä oleva välivaiheen osittainen tarkastelu olisi päätettävä tekemättä muutoksia neuvoston asetuksella (EY) N:o 2011/2000 käyttöönotettuihin polkumyyntitoimenpiteisiin. ON ANTANUT TÄMÄN ASETUKSEN: 1 artikla Päätetään neuvoston asetuksen (EY) N:o 384/96 11 artiklan 3 kohdan nojalla vireille pantu Kiinan kansantasavallasta peräisin olevan fluorisälvän tuontiin sovellettavien polkumyyntitoimenpiteiden välivaiheen osittainen tarkastelu muuttamatta voimassa olevaa polkumyyntitullia. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja